На основу члана 45 и 50 Закона о финансирању локалне самоуправе (''Службени лист Црне Горе'', бр. 03/19) члана 38 став 1 тачка 15 Закона о локалној самоуправи (''Службени лист Црне Горе'' бр. 02/18, 34/19 и 38/20) и члана 36 став 1 тачка 15 Статута општине Беране (''Службени лист Црне Горе – Општински прописи'' бр. 42/18), Скупштина општине Беране на сједници одржаној **25. маја 2021**. године, донијела је

**О Д Л У К У**

**о давању сагласности на Одлуку о кредитном задуживању ДОО ''Бенерго'' Беране**

**Члан 1**

Даје се сагласност на Одлуку извршног директора Друштва са ограниченом одговорношћу ''Бенерго'' Беране број: 150 од 12. 04. 2021. године да се кредитно задужи код најповољније банке у износу од 920.000,00 € (девесто двадесет хиљада еура) за потребе рефинансирања постојећег кредита у Првој банци Црне Горе и измирења доспјелих обавеза према добављачима (извођачима) радова.

**Члан 2**

Задужује се Извршни директор ДОО ''Бенерго'' Беране да након реализације ове Одлуке достави Извјештај СО-е Беране.

**Члан 3**

Одлука ступа на снагу осмог дана од дана објављивања у Службеном листу Црне Горе – Општински прописи.

**СКУПШТИНА ОПШТИНЕ БЕРАНЕ**

**Број: 02-016/21-188 ПРЕДСЈЕДНИК СКУПШТИНЕ**

**Беране, 26. 05. 2021. године Новица Обрадовић**

**О б р а з л о ж е њ е**

Правни основ за доношење ове Одлуке садржан је у члановима 45 и 50 Закона о финансирању локалне самоуправе којима је прописано да се Општина може задуживати ради финансирања капиталих издатака, као и привредно друштво чији је оснивач Општина, уз сагласност оснивача, као и у члану 38 став 1 тачка 15 Закона о локалној самоуправи којим је прописано да Скупштина одлучује о задуживању и двању гаранција у складу са законом, што је прописано и чланом 36 став 1 тачка 15 Статута општине Беране.

Одлуком Скупштине општине Беране на сједници одржаној 25. 06. 2015. године, основано је Друштво са ограниченом одговорношћу ''Бенерго'' Беране, чија је примарна дјелатност производња електричне енергије.

Извршни директор ДОО ''Бенерго'' Беране донио је Одлуку о кредитном задуживању број: 150 од 12. 04. 2021. године, којом ће се ДОО ''Бенерго'' Беране кредитно задужити у износу од 920.000,00 € за рефинансирање постојећег кредита у Првој банци Црне Горе у износу од 750.000,00 € и обезбјеђивање средстава за измирење доспјелих обавеза према добављачима у износу од 170.000,00 €.

Како Друштво нема средстава предвиђених за ову сврху, а ради се о предузећу основаном за потребе коришћења хидропотенцијала као обновљивих извора у сврху производње електричне енергије, као енергента од виталног значаја за све становнике општине, предлажемо одборницима да усвоје Одлуке као у тексту предлога.